Държавен вестник, бр. 24, 2026 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  24
Разделяне на международна регистрация
Чл. 107и. (1) Притежателят на международ­
ната регистрация може да я раздели в случаите 
на частичен отказ съгласно чл. 107а, ал. 3 и 4, 
чл. 107б, ал. 3 и 4 или съгласно чл. 57, ал. 13, 
като подаде искане в Патентното ведомство 
в съответствие с изискванията на чл. 50, 
ал. 7, т. 2 – 4 и ал. 8 и заплати дължимата 
държавна такса.
(2) Към искането се прилага официален 
формуляр за разделяне на международна регис­
трация, установен от Международното бюро.
(3) В случай че по искането се констатират 
нередовности, на притежателя на междуна­
родната регистрация се предоставя 14-дневен 
срок за отстраняването им.
(4) При неотстраняване на нередовностите 
в срока по ал. 3 се взема решение от дър­
жавен експерт по чл. 64, с което се отказва 
изпращане на искането за разделяне в Меж­
дународното бюро. Когато искането за раз­
деляне е подадено в хода на производство по 
опозиция или жалба, решението се взема от 
органа, разглеждащ опозицията или жалбата, 
най-късно с решението по нея.
(5) Когато искането е допустимо и редовно, 
Патентното ведомство изпраща формуляра за 
разделяне на международната регистрация до 
Международното бюро, за което уведомява 
притежателя на международната регистрация.
(6) Разделяне на международна регистра­
ция, по която Република България е посоче­
на страна, се извършва от Международното 
бюро и се вписва в Международния регистър 
на марките.“
§ 65. В чл. 108 се правят следните изме­
нения:
1. Алинеи 2 – 4 се изменят така:
„(2) Заявката се подава чрез Патентното 
ведомство в Международното бюро и съдържа:
1. официален формуляр за заявяване на 
международна регистрация на марка, уста­
новен от Международното бюро, съдържащ 
данни, съответстващи на данните в нацио­
налната заявка или регистрация;
2. доказателства за упълномощаване, в слу­
чай че заявката се подава чрез пълномощник, 
който няма представителни права по базовата 
заявка или регистрация.
(3) Когато след проверка на изискванията 
по ал. 2 се констатират нередовности, на за­
явителя се изпраща уведомление за отстра­
няването им.
(4) Когато заявката за международна ре­
гистрация отговаря на изискванията на ал. 2, 
Патентното ведомство я изпраща на Между­
народното бюро.“
2. Алинеи 5, 6, 7 и 8 се отменят.
§ 66. Създават се чл. 108а – 108г:
„Териториално разширение
Чл. 108а. (1) Притежател на марка, регист­
рирана по реда на чл. 108, може да подаде 
заявка за нейното териториално разширение 
чрез Патентното ведомство или директно в 
Международното бюро.
(2) Когато заявката по ал. 1 е подадена чрез 
Патентното ведомство, тя се подава на официа­
лен формуляр за заявяване на териториално 
разширение на международна регистрация на 
марка, установен от Международното бюро.
(3) При констатиране на нередовности на 
заявителя се изпраща уведомление за отстра­
няването им.
(4) Когато заявката за териториалното 
разширение отговаря на изискванията, Па­
тентното ведомство я изпраща на Междуна­
родното бюро.
Такси
Чл. 108б. (1) Таксите за международна ре­
гистрация и териториално разширение, както 
и таксите за вписване в Международния ре­
гистър на марките на свързани с тях промени 
в обстоятелствата се заплащат от заявителя 
или от притежателя в Международното бюро.
(2) За подаване чрез Патентното ведом­
ство на заявка за международна регистрация 
и за териториално разширение, както и за 
подаване на искания за вписване в Между­
народния регистър на марките на свързани 
с тях промени в обстоятелствата се дължат 
и държавни такси съгласно чл. 4.
Зависимост на международната регист­
рация
Чл. 108в. (1) Когато по национална марка, 
която е базова за международна регистрация, 
в рамките на срок 5 години от датата на 
международната регистрация е постановен 
отказ или е постъпило искане за отмяна 
или заличаване, до Международното бюро се 
изпраща съобщение. Съобщение до Между­
народното бюро се изпраща и след влизане 
в сила на решението за пълен или частичен 
отказ, съответно за отмяна или заличаване 
за част или за всички стоки или услуги на 
международната регистрация.
(2) Съобщение до Международното бюро 
се изпраща и когато в срока по ал. 1 базо­
вата национална заявка или регистрация е 
разделена.
Вписвания по международни регистрации 
на марки
Чл. 108г. (1) По искане, подадено чрез Па­
тентното ведомство или директно в Между­
народното бюро, в Международния регистър 
подлежат на вписване най-малко следните 
обстоятелства:
1. промяна на притежателя на междуна­
родната регистрация по отношение на всички 
или някои стоки и услуги по отношение на 
всички или някои от посочените договарящи 
страни;